Pastorie-moorde: Seun in hegtenis geneem | Maroela Media
Ds Willem Brits Foto: Facebook
Martin Brits (28) die seun van ds. Willem en Dorothea Brits wat Donderdagaand aangeval is, is Vrydagaand in hegtenis geneem.
Sers. Mmako Mophiring, woordvoerder van die polisie, het aan Maroela Media bevestig dat Martin ná intense ondervraging in hegtenis geneem is. Ds. Brits (60), is Donderdagaand met 'n byl aangeval en geskiet en het Vrydagoggend aan sy beserings beswyk. Sy vrou, Dorothea (59) is ook met 'n byl aangeval, en is tans in 'n kritieke, maar stabiele toestand in die Mediclinic in Bloemfontein.
Ds. Brits se aanstaande skoonseun, Gerhard Vermeulen (25) is in die aanval doodgeskiet.
'n 30-jarige man van Kwaggafontein in Mpumalanga is kort ná die aanval langs die N3-deurpad vasgetrek. Daar was bloed op sy klere en vyf selfone is in sy besit gevind, waarvan een aan ds. Brits behoort het. Dorothea se vuurwapen is ook in sy besit gevind.
Volgens Mophiring het hulle nog nie 'n motief vir die aanval nie, maar hy is vol vertroue dat die waarheid binnekort aan die lig sal kom.
Ds. Brits was die leraar van die NG Kerk Kerkenberg.
Ds. Willem Brits Harrismith kerkenberg moorde NG Kerk pastorie-moorde
Maties ondersoek finansiële wanbestuur
Wys vir ons 'n foto dat ons kan sien hoe lyk 'n patetiese vader/moeder moordenaar!
[…] Pastorie-moorde: Seun gaan glo skuld erken Pastorie-moorde: Seun was glo al vantevore in die tronk Pastorie-moorde: Seun in hegtenis geneem Vermoorde dominee se vrou kritiek ná aanval Dominee van Harrismith vermoor, gesin aangeval […]